
HOTĂRÂREA nr. 82/ 2022
privind aprobarea încetării, prin acordul părților, conform prevederilor contractuale, a două contracte de închiriere 
de locuințe ANL 
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 81/ 2022 precum și Referatul de aprobare nr. 12.391/ 19 aprilie 2022 a domnului Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea încetării prin acordul părților, conform prevederilor contractuale, a două contracte de închiriere de locuințe ANL; 
Văzând Raportul nr. 12.519/ 20 aprilie 2022 prezentat de Compartimentul de Sprjinire a Asociațiilor de Proprietari din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
În conformitate cu prevederile art. 9 lit. „b” din anexa nr. 13 – „Contract-cadru” din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată; 
În temeiul dispoziţiilor art. 129 alin. (1), alin. (2) lit. „c” şi lit. „d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ; 
HOTĂRĂŞTE:
Art. 1 Se aprobă încetarea, conform prevederilor contractuale și legale a contractului de închiriere a unei locuințe ANL nr. 51/5/25.02.2022 având ca titular pe domnul Toth Nicolae pentru locuința situată administrativ în Municipiul Lupeni blocul 62A ANL, sc. 1,  parter, ap. 4. 

Art. 2 Se aprobă încetarea, conform prevederilor contractuale și legale a contractului de închiriere a unei locuințe ANL 51/7/01.04.2016 având ca titular pe domnul Alexa Mihai pentru locuința situată administrativ în Municipiul Lupeni blocul 62 ANL, sc. 1, et. 4, ap. 42. 
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, Compartimentului de Sprijin al Asociațiilor de Proprietari, domnilor Toth Nicolae și Alexa Mihai iar la cunoştinţă publică prin grija Secretarului General al Municipiului Lupeni.

Lupeni, 

